রিদম (তামিল চলচ্চিত্র)
রিদম (তামিল: ரிதம்; বাংলা: সঙ্গীতের তাল) হচ্ছে ২০০০ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা ও পরিচালনা করেছিলেন বসন্ত এবং প্রযোজনা করেছিলেন ভি নেতারাজ। অভিনয় করেছিলেন অর্জুন সারজা এবং মীনা, এছাড়াও ছিলেন রমেশ অরবিন্দ এবং জ্যোতিকা। চলচ্চিত্রটির গানগুলোর সুরারোপ করেছিলেন এ আর রহমান, গানগুলো দারুণ জনপ্রিয়তা পেয়েছিলো। চলচ্চিত্রটির কাহিনী একজন বিধবা নারী আর একজন বিপত্নীক পুরুষের প্রেম নিয়ে আবর্তিত।